Απόφαση του Γενικού Δικαστηρίου (τέταρτο τμήμα)της 8ης Ιουλίου 2020 – Neda Industrial Group κατά Συμβουλίου
(Υπόθεση T‑490/18)
«Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν με σκοπό την παρεμπόδιση της διάδοσης των πυρηνικών όπλων – Δέσμευση κεφαλαίων – Διατήρηση της προσφεύγουσας στον κατάλογο των προσώπων, οντοτήτων και οργανισμών κατά των οποίων ισχύει η δέσμευση των κεφαλαίων και των οικονομικών πόρων – Υποχρέωση αιτιολογήσεως – Νομικό σφάλμα – Εσφαλμένη εκτίμηση – Καθορισμός των διαχρονικών αποτελεσμάτων της ακυρώσεως»
1.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Πράξη αμιγώς ενημερωτικού χαρακτήρα – Δεν περιλαμβάνεται
(Άρθρο 263 ΣΛΕΕ)
(βλ. σκέψεις 46, 48, 49)
2.      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Περιοριστικά μέτρα κατά του Ιράν ληφθέντα στο πλαίσιο της καταπολέμησης της διάδοσης των πυρηνικών όπλων – Απόφαση περί επανεξέτασης του καταλόγου των οικείων προσώπων, ομάδων ή οντοτήτων και περί συμπλήρωσης του καταλόγου αυτού – Προσφυγή ασκηθείσα από πρόσωπο του οποίου το όνομα δεν περιλαμβάνεται στην απόφαση αυτή – Παραδεκτό
(Άρθρο 263 ΣΛΕΕ· απόφαση 2010/413/ΚΕΠΠΑ του Συμβουλίου, άρθρο 26 § 3· κανονισμός 267/2012 του Συμβουλίου, άρθρο 46 § 7)
(βλ. σκέψεις 52, 54)
3.      Προσφυγή ακυρώσεως – Λόγοι – Έλλειψη αιτιολογίας ή ανεπαρκής αιτιολογία – Λόγος διαφορετικός από εκείνον που αφορά την ουσιαστική νομιμότητα
(Άρθρα 263 και 296 ΣΛΕΕ)
(βλ. σκέψη 65)
4.      Πράξεις των θεσμικών οργάνων – Αιτιολογία – Υποχρέωση αιτιολογίας – Περιεχόμενο – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Ελάχιστες απαιτήσεις
(Άρθρο 296, εδ. 2, ΣΛΕΕ· απόφαση 2010/413 του Συμβουλίου, άρθρο 24 § 3· κανονισμός 267/2012 του Συμβουλίου, άρθρο 46 § 3)
(βλ. σκέψεις 71, 72, 74, 76)
5.      Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Υποχρέωση παράθεσης στην αιτιολογία των επιμέρους και ειδικών λόγων που δικαιολογούν τα μέτρα αυτά – Απόφαση εντασσόμενη σε πλαίσιο που είναι γνωστό στον ενδιαφερόμενο και του παρέχει τη δυνατότητα να αντιληφθεί τη σημασία του μέτρου που ελήφθη σε βάρος του
[Άρθρο 296 ΣΛΕΕ· απόφαση 2010/413/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2018/833· κανονισμός 2018/827 του Συμβουλίου]
(βλ. σκέψεις 73, 86-89)
6.      Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα αποτελεσματικής δικαστικής προστασίας – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Υποχρέωση γνωστοποίησης των επιμέρους και ειδικών λόγων που δικαιολογούν τις ληφθείσες αποφάσεις – Υποχρέωση του θεσμικού οργάνου να εξετάσει το βάσιμο των προβαλλόμενων λόγων υπό το πρίσμα των παρατηρήσεων που υπέβαλαν τα οικεία πρόσωπα, οντότητες ή φορείς
[Άρθρο 296 ΣΛΕΕ· απόφαση 2010/413/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2018/833· κανονισμός 2018/827 του Συμβουλίου]
(βλ. σκέψη 75)
7.      Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Δέσμευση κεφαλαίων ατόμων, οντοτήτων ή φορέων που συμμετέχουν ή παρέχουν στήριξη στη διάδοση των πυρηνικών όπλων – Εναλλακτικά κριτήρια καθοριζόμενα από τις πράξεις της Ένωσης για την εγγραφή οντότητας στον κατάλογο προσώπων και οντοτήτων που υπόκεινται στα περιοριστικά μέτρα – Περιεχόμενο – Αντικειμενικό κριτήριο – Έλλειψη πρόθεσης
(Απόφαση 2010/413/ΚΕΠΠΑ του Συμβουλίου, άρθρο 20 § 1, στοιχείο γʹ· κανονισμός 267/2012 του Συμβουλίου, άρθρο 23 § 2, στοιχείο δʹ)
(βλ. σκέψεις 102, 103)
8.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα κατά του Ιράν – Μέτρα ληφθέντα στο πλαίσιο της καταπολέμησης της διάδοσης των πυρηνικών όπλων – Έκταση του ελέγχου – Έλεγχος που εκτείνεται στο σύνολο των στοιχείων που ελήφθησαν υπόψη για να αποδειχθεί ότι εξακολουθεί να υφίσταται ο κίνδυνος διάδοσης των πυρηνικών όπλων – Πραγματική βάση – Δεν υφίσταται
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2010/413/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2018/833· κανονισμός 2018/827 του Συμβουλίου]
(βλ. σκέψεις 113, 131, 132)
9.      Προσφυγή ακυρώσεως – Ακυρωτική απόφαση – Αποτελέσματα – Μερική ακύρωση κανονισμού και αποφάσεως που αφορούν τη λήψη περιοριστικών μέτρων κατά του Ιράν – Η ακύρωση του κανονισμού παράγει αποτελέσματα από τη λήξη της προθεσμίας άσκησης αναιρέσεως ή από την ημερομηνία της απόρριψης της αναιρέσεως – Εφαρμογή της προθεσμίας αυτής όσον αφορά τα αποτελέσματα της ακυρώσεως της αποφάσεως
[Άρθρα 264, εδ. 2, και 280 ΣΛΕΕ· Οργανισμός του Δικαστηρίου, άρθρα 56, εδ. 1, και 60, εδ. 2· απόφαση 2010/413/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2018/833· κανονισμός 2018/827 του Συμβουλίου]
(βλ. σκέψεις 136, 138)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση, αφενός, της αποφάσεως (ΚΕΠΠΑ) 2018/833 του Συμβουλίου, της 4ης Ιουνίου 2018, που τροποποιεί την απόφαση 2010/413/ΚΕΠΠΑ για περιοριστικά μέτρα κατά του Ιράν (ΕΕ 2018, L 140, σ. 87), και του εκτελεστικού κανονισμού (ΕΕ) 2018/827 του Συμβουλίου, της 4ης Ιουνίου 2018, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν (ΕΕ 2018, L 140, σ. 3), καθόσον αφορούν την προσφεύγουσα, και, αφετέρου, του από 6ης Ιουνίου 2018 εγγράφου που απηύθυνε το Συμβούλιο στην προσφεύγουσα.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2018/833 του Συμβουλίου, της 4ης Ιουνίου 2018, που τροποποιεί την απόφαση 2010/413/ΚΕΠΠΑ για περιοριστικά μέτρα κατά του Ιράν, και τον εκτελεστικό κανονισμό (ΕΕ) 2018/827 του Συμβουλίου, της 4ης Ιουνίου 2018, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν, καθόσον αφορούν τη Neda Industrial Group.
2)
Διατηρεί σε ισχύ τα αποτελέσματα της αποφάσεως 2018/833 όσον αφορά τη Neda Industrial Group έως ότου η ακύρωση του εκτελεστικού κανονισμού 2018/827 αρχίσει να παράγει τα αποτελέσματά της.
3)
Απορρίπτει την προσφυγή κατά τα λοιπά.
4)
Καταδικάζει το Συμβούλιο της Ευρωπαϊκής Ένωσης στα δικαστικά έξοδα.